Լրագրողի դիտարկմանը, որ տարիներ շարունակ Հայաստանի ռազմավարական գործընկեր Ռուսաստանը զենք է վաճառել Ադրբեջանին, իսկ Հայաստանի նախկին իշխանությունները տարիներ շարունակ լռել են, եւ հիմա ասում են, թե Հայաստանը շատ ավելի արժանապատիվ կեցվածքով է հանդես գալիս, Ռոբերտ Քոչարյանը պատասխանել է. «Փորձենք հասկանալ՝ ի՞նչ է արժանապատվությունը: Դու պատասխանատու ես հայ ժողովրդի համար, այս երկրի տարածքային ամբողջականության համար եւ Ղարաբաղի համար: Քո անձնական արժանապատվության դիմաց դու դնում ես հայ ժողովրդի անվտանգությունը, արժանապատվության քո կեղծ մեկնաբանությունը դնում ես մեկ նժարի վրա, մինչդեռ մյուս նժարի վրա քո երկրի, ժողովրդի անվտանգությունն է, հազարավոր մարդկանց կյանքն է, Ղարաբաղի ապագան է, այն հողերն են, որ այսօր հսկվում են հայկական բանակի կողմից»: